في عز الكلاشات لي نايضة بين دنيا باطمة والممثل يوسف أوزيلال خرجات حلقة “حلوة رمضان” لي تصورات شي شهر دابا، وكتدوز في يوتوب، ودوات فيها باطمة على الهضرة القاصحة لي كتسمع. دنيا بكات بالدموع وقالت أن الهضرة ديال الناس كتضرها في قلبها بحالا كيغرزو ليها في المواس، وأكدات أن الهضرة لي سمعات ملي تزوجات من محمد الترك على أنها خطافة الرجال جرحتها. دنيا أكدات “أنا ماشي شريرة، أنا حنينة لكن كأي بنت كندافع على راسي”. التعاليق كانت مقسومة على جوج بين لي أكد هضرتها وبين لي اتهمها بدموع التماسيح وعطاوها أمثلة بالكلاشات لي سيفطات لشخصية فاطمة تاويل لي قالباها هي وياها صباط هاد الايام. 
دنيا باطمة: هضرت الناس كتضرني في قلبي.. وأنا ماشي شريرة انا حنينة -فيديو